Twitter sve popularniji među novinarima
Direktor ove najpopularnije mikroblogerske mreže Evan Williams kaže da će Twitter rasti u međunarodnim razmjerima jer su "potrebe koje 
"Što radiš?" Svaki dan, milijuni ljudi diljem svijeta odgovore na to pitanje sa 140 ili manje znakova, koristeći najpopularniju mikroblogersku mrežu, Twitter. Njezin direktor vjeruje da će kompanija nastaviti brzo rasti u okružju novih tehnoloških poboljšanja. Stvoren prije tri i pol godine kao jedan od elemenata sada odumrle podkasting platforme Odio, ovaj real-time servis kratkih poruka zaživio je vlastitim životom. Poruke, poznate kao 'tweets', dopiru do, kako se procjenjuje, 50 milijuna korisnika u svijetu, među kojima rastući broj novinara, profesionalnih sportaša, slavnih ličnosti i političara, uključujući i -američkog predsjednika Baracka Obamu. Evan Williams je suosnivač i glavni direktor Twittera. : Mi definitivno želimo da Twitter bude svugdje, i koristi ga se - kad sam zadnji put provjerio - u 160 zemalja. Mi definitivno Twitter vidimo kao globalnu stvar. A i najbolje je ako jest globalan jer su i potrebe koje Twitter zadovoljava - globalne. Taj mikroblogerski sajt je sve popularniji među novinarima. Oni ga koriste za promicanje svojih članaka, ali, isto tako, i kao pomagalo za identificiranje trendova i prikupljanje izvora. Veliki događaji - uključujući terorističke napade u Mumbaiju i prosvjede u Iranu - testirali su vrijednost Twittera kao izvora vijesti. Ipak, Twitterov direktor priznaje da se vjerodostojnosti i pouzdanosti informacija, koje često postave anonimni izvori, treba pridati posebna pažnja. On kaže da Twitter radi na stvaranju sustava reputacije temeljenog na korisničkom rangiranju. U svom govoru na konvenciji udruge Online News Association, gospodin Williams je obećao stotinama online novinara da će im Twitter pomagati da 'filtriraju signale od pozadinskog šuma'. On je rekao da kompanija trenutno razvija softversku alatku koja bi korisnicima omogućila da stvaraju tematske kategorije, sačinjene od relevantnih korisnika Twittera, koje onda drugi mogu pratiti. Tko god je na Twitteru, primjerice, može stvoriti popis poruka omiljenih novinara, koje onda drugi korisnici mogu po volji pregledavati bez da sami moraju za njima tragati. Twitter također poboljšava svoje temeljne pretražne funkcije i uvodi geo-lokatorski servis koji pokazuje gdje nastaju tweetovi. U intervjuu za Glas Amerike, Evan Williams je rekao da prednost Twittera leži u njegovoj sposobnosti da pruži online pristup onima kojima internet nije dostupan. Prosvjedi nakon spornih lipanjskih izbora u Iranu pružaju najnoviji primjer za to. : Iznenadilo nas je koliko Iranaca ga koristi. Nismo znali da je tamo bilo toliko mnogo korisnika. Sada mnogo radimo - posebice u suradnji s kompanijama mobilne telefonije - na tome da pružimo podršku ostatku svijeta. Stvar je u tome da mi Twitter vidimo kao komplementaran servisu tekstovnih poruka koji postoji na mobitelima i koji je trenutno najraširenije sredstvo komuniciranja. Naime, ljudi koji nemaju pristup internetu mogu slati tekstovne poruke. To je za nas jako važno, posebno na tržištima u usponu. Twitter će se uskoro proširiti iz sadašnje ponude platformi na engleskom i japanskom jeziku na verzije na francuskom, talijanskom, njemačkom i španjolskom - jezicima koji često služe kao odskočna daska za online servise koji se nadaju međunarodnoj ekspanziji. S dodavanjem novih elemenata i ubrzanim rastom, vrijednost kompanije Twitter nedavno je procijenjena na jednu milijardu dolara. No, ona tek treba ostvariti profit. Neki poznavatelji prilika još uvijek sumnjaju u održivost Twitterovog poslovnog modela, ali Evan Williams vjeruje da je pred Twitterom svijetla budućnost. : Istina je da sam malo pristran, ali vjerujem da će Twitter biti tu još dosta dugo. Gospodin Williams - koji je također osnivač Bloggera, popularnog blogerskog servisa koji je sada u vlasništvu Googlea - smatra da će poboljšavanje Twittera novim sposobnostima i funkcijama ojačati njegovu financijsku održivost. A, kako se javlja, i Google i Microsoft su u odvojenim pregovorima s Twitterom okolicenci vrijednih milijune dolara koje bi tim kompanijama omogućilo da integriraju Twitterove poruke u svoje mrežne pretraživače.